open-index/open-wikipedia-markdown huggingface dataset:
Perkhidmatan Bas Mini Kuala Lumpur

**Perkhidmatan Bas Mini Kuala Lumpur** atau **Bas Mini** merupakan antara pengangkutan bas awam tertua dan paling popular di Malaysia, merangkumi kawasan Kuala Lumpur dan Lembah Klang. Bas-bas berkenaan dicat dengan warna asas merah jambu berserta jalur putih pada bahagian tepi, serta mempunyai muatan sekitar 20-30 penumpang, berikutan saiznya yang kecil. Bas kerkenaan beroperasi berasaskan sistem komisen, dengan pengusaha perkhidmatan dibayar mengikut jumlah kutipan tambang.

Perkhidmatan bas mini dihentikan mulai 1 Julai 1998 serta digantikan dengan perkhidmatan bas Intrakota dan kemudiannya, Bas rapidKL pada tahun 2005.

## Sejarah ringkas
Perkhidmatan bas mini bermula pada 23 September 1975 di bawah Kementerian Pengangkutan. Pada masa itu, bas mini beroperasi pada pelbagai laluan mengikut warna bas masing-masing (biru-putih, kuning-putih, merah-putih, ungu-putih dan hijau tua-putih). Bas mini berkenaan bertanggungjawab mengendalikan sehingga hampir enam puluh laluan berbeza. Tiga syarikat utama (Syarikat Kerjasama Pengaman (M) Bhd, Bas Mini Wilayah dan Konsortium Pengusaha Bas Mini Sdn Bhd) memonopoli kebanyakan laluan bas sementara pengusaha yang lebih kecil dibenarkan beroperasi di tempat tertentu sahaja.

Pada tahun 1975, semasa bas mini diperkenalkan sebagai satu bentuk perkhidmatan, tambang bas asalnya cuma 40 sen. Kemudian pada tahun 1991, tambang dinaikkan ke 50 sen dan dua tahun kemudian, tambang dinaikkan lagi kepada 60 sen. Bas mini tidak mempunyai jadual waktu tetap. Sebaliknya, perkhidmatan dijalankan berasaskan komisen di mana pengusaha dibayar mengikut bilangan trip serta kutipan tambang dalam sehari. Kadang-kadang, untuk bersaing dengan pengusaha lawan, pemandu mungkin akan melencong daripada laluan asal sehingga menyusahkan penumpang.

Pada tahun 1990, Timbalan Menteri Pengangkutan, Datuk Paduka Rahmah Osman, menetapkan warna piawai bas mini kepada "merah jambu" dan putih. Pada 1 Julai 1998, perkhidmatan bas mini dihentikan di bandar raya Kuala Lumpur.

## Lihat juga
*RapidKL
*Pengangkutan awam di Kuala Lumpur

## Pautan luar
*Sejarah Ringkas “Bas Mini”/”Pink Lady”
James IV dari Scotland

**James IV** (17 Mac 1473 &ndash; 9 September 1513) adalah Raja Scotland bermula pada 11 Jun 1488 sehingga kematian beliau.  Beliau secara umumnya dianggap sebagai raja dari keturunan Stewart yang paling berjaya di Scotland, tetapi pemerintahan beliau berakhir dengan kekalahan teruk di dalam Pertempuran Flodden Field, di mana beliau menjadi saja terakhir dari Great Britain yang terbunuh dalam pertempuran.

## Nota

## Rujukan
**James the Fourth*, Norman Macdougall (2006 with two earlier editions, regarded as definitive).
**King James IV of Scotland*, R.L. Mackie (1958, the most important previous biography).
*
* James IV in *Oxford Dictionary of National Biography*, Oxford University Press, New York, 2004, Vol.29, pp.&nbsp;609–619
SMART

**Pasukan Mencari dan Menyelamat Khas Malaysia** atau **SMART** (*Special Malaysia Disaster Assistance and Rescue Team*) merupakan sebuah pasukan khas mencari dan menyelamat yang ditubuhkan di bawah Majlis Keselamatan Negara Malaysia yang berdasarkan kelulusan Jemaah Menteri pada 18 Mei 1994.

## Sejarah
Susulan tragedi keruntuhan pangsapuri Highland Towers, Ulu Kelang pada 11 Disember 1993, Jawatankuasa Kabinet yang bersidang 21 Disember 1993 telah meluluskan penubuhan Pasukan SMART di bawah pengurusan Pejabat Majlis Keselamatan Negara, dengan menggunakan model pasukan serupa di Jepun. Pasukan SMART ini dianggotai oleh pegawai dan anggota daripada jabatan kerajaan yang berkaitan seperti Jabatan Bomba dan Penyelamat Malaysia (JPBM), Polis Diraja Malaysia (PDRM) dan Angkatan Tentera Malaysia (ATM).

Pada Mei 2015, SMART mengusulkan permohonan bagi kelulusan Kumpulan Penasihat Mencari dan Menyelamat Antarabangsa (INSARAG) kelolaan Pertubuhan Bangsa-Bangsa Bersatu. Kelulusan diperoleh pada 5 Jun, menjadikan SMART sebagai gerakan bantuan kedua di Asia Tenggara untuk memperoleh kelulusan ini selepas Singapura. Pada 11 April 2019, SMART dipilih sebagai mentor kepada pasukan penyelamat Brunei sehingga mereka mendapat pengiktirafan INSARAG.

## Latihan dan pemilihan

Latihan yang dilakukan termasuk:

* ujian fizikal individu (IPPT) dengan syarat lulus gred A dan B sahaja;
* ujian fobia ketinggian terjun platform 10 m dan renang 300 m gaya bebas serta apungan lima minit;
* ujian fobia gelap di ruang tertutup, rumah berasap;
* ujian fobia darah dan mayat;
* ujian larian 7 km dab ujian angkutan mayat 22 km dengan patung 90 kg.

Calon-calon yang telah melepasi ujian-ujian diatas akan ditemuduga seterusnya akan melalui tapisan yang ketat sebelum layak untuk mengikuti latihan asas pasukan SMART yang dipanggil "Kursus Khas SMART" selama 7 minggu. Dalam kursus, khas para pelatih akan diberikan latihan yang agak keras dan tidak mengira masa. Modul-modul yang diajar termasuk modul perubatan, HAZMAT dan aneka gaya menyelamat. Di samping itu, para pelatih juga wajib menjalani latihan fizikal setiap hari serta ujian berpasukan dan individu seperti merempuh halangan. Ujian IPPT juga turut dijalankan setiap hari jumaat sepanjang kursus dijalankan manakala ujian akhir pelatih diuji dengan larian angkutan.

## Misi
Di antara misi-misi yang pernah disertai termasuklah:

* Ribut Greg di Keningau, Sabah pada 26 Disember 1996
* Gempa bumi Golchuk, Turki pada 1999
* Gempa bumi Gujarat, India pada 2001
* Gempa bumi dan tsunami Lautan Hindi 2004
* Gempa bumi Muzafarabad, Pakistan pada 2005
* Tanah runtuh di Leyte, Filipina pada 2006
* Tanah Runtuh di Cave Templer, Perak pada 12 Januari 2009
* Keruntuhan bangunan Jaya Supermarket di Petaling Jaya pada 28 Mei 2009
* Gempa bumi dan tsunami Tōhoku 2011
* Penerbangan 17 Penerbangan Malaysia
* Gempa bumi di Sabah pada Jun 2015
* Pencemaran sisa kimia Sungai Kim Kim 2019
* Tanah runtuh Batang Kali 2022
* Gempa bumi Turki–Syria 2023

## Rujukan

## Pautan luar
*Laman Sesawang SMART
Pertempuran Padang Krbava

**Pertempuran Padang Krbava** (, ), terjadi di antara Empayar Uthmaniyyah dipimpin oleh Bayezid II dan tentera Croatia dari Kerajaan Hungary pada 9 September, 1493 di tempat yang kini terletak di selatan Croatia (kawasan Lika). Kerajaan Croatia pada waktu itu berada di bawah kekuasaan Kerajaan Hungary, dan tuan-tuan tanah Croatia yang berperang di dalam pertempuran ini adalah rakyat kepada raja Hungary. Pertempuran ini mengakibatkan kekalahan mutlak kepada tentera Croatia yang diketuai oleh Ban Mirko Derenčin, wizurai bagi Raja Vladislas II.

## Nota

## Rujukan
*Fred Singleton, *A Short History of the Yugoslav Peoples*. Cambridge University Press, 1989.
Tentera Darat Iraq

**Tentera Darat Iraq** adalah sebuah komponen darat bagi Angkatan Tentera Iraq, aktif dalam pelbagai bentuk sejak ditubuhkan oleh Britain semasa mandat mereka ke atas negara ini selepas Perang Dunia I. 

Pada hari ini, ia ditugaskan untuk bertanggungjawab ke atas kesemua operasi ketenteraan di darat selepas serangan ke atas Iraq 2003. Organisasi tentera darat telah disusun semula dengan bantuan Tentera Darat Amerika Syarikat. Di sebabkan tentangan berterusan dari pengganas Iraq, sehingga tahun 2006, Tentera Darat Iraq dibentuk bagi menjadi pasukan melawan keganasan untuk satu tempoh sehingga tahap keganasan mampu dikawal oleh pasukan polis. Selepas itu, Tentera Darat Iraq akan menjalani rancangan pemodenan yang mana termasuk membeli lebih banyak kelengkapan berat.

## Nota

## Rujukan
*
*
*Kenneth M. Pollack, Arabs at War: Military Effectiveness 1948-91, University of Nebraska Press, Lincoln and London, 2002, and Pollack's book reviewed in *[[International Security]]*, Vol. 28, No.2.

## Bacaan lanjut
*Tzvi Ofer, 'The Iraqi Army in the Yom Kippur War,' transl. 'Hatzav,' Tel Aviv: Ma'arachot, 1986

## Pautan luar
*Two Years in Iraq and Honored as a General - Award ceremony led by Staff Brigadier General Nassir al-Hiti. 
* www.365iniraq.com Articles and pictures from an Iraqi Army transition team
*  Building Iraqi security forces : hearing before the Subcommittee on National Security, Emerging Threats and International Relations of the Committee on Government Reform, House of Representatives, March 14, 2005
* Rebuilding Iraq: Resource, Security, Governance, Essential Services, and Oversight Issues: United States General Accounting Office Report to Congressional Committees, June, 2004
* Cordesman, Anthony H. : Prepared Statement before the Subcommittee on National Security, Emerging Threats, and International Relations of the Committee on Government Reform, March 14, 2005
*Cordesman, Anthony H., *Iraqi Security Forces*, Praeger/CSIS, 2006 ISBN 0-275-98908-9 
*Cordesman, Anthony H., ''Iraqi Force Development: A Current Status Report July 2005-February 2006'', February 15, 2006
*Iraqi Troops Killed 2 U.S. Soldiers
*America's old Humvees add new luster to Iraqi fleet - Christian Science Monitor, March 17, 2008
Elemen (majalah)

**Elemen** majalah komik kanak-kanak terbitan Kumpulan Art Square. Dengan slogan Info-Komik Generasi Cilik,majalah ini membawa motif pendidikan di dalam majalah dengan menampilkan komik-komik pembelajaran dan pengajaran.
Dok pelantar mendarat Kelas Makassar

**Kelas ''Makassar*** adalah sebuah kelas [[dok pelantar mendarat]] yang direka oleh Daesun Shipbuilding & Engineering Co. dari [[Korea Selatan]] berdasarkan rekabentuk terdahulu kelas [[KRI Tanjung Dalpele|*Tanjung Dalpele'']]. Kontrak bernilai ASD$150 juta telah ditandatangani pada bulan Disember 2004 dan dua buah kapal pertama telah dibina di Busan, Korea Selatan. Dua buah selebihnya akan dibina di Limbungan PT PAL di Surabaya, Indonesia dengan bantuan daripada Daesun.

Kontrak untuk kapal ke-3 dan ke-4 yang akan dibina di Indonesia telah ditandatangani dengan PT PAL pada 28 Mac, 2005. Pada 19 Oktober 2006, kapal pertama dari dua buah yang dibina oleh Indonesia, telah dibaringkan dalam satu istiadat oleh Laksamana Slamet Subiyanto, Ketua Staf, Tentera Nasional Indonesia Angkatan Laut (TNI-AL). 

Kapal ke-3 dan ke-4 telah diubahsuai bagi bertindak sebagai kapal laksamana dengan cadangan untuk dilengkapi dengan sistem arahan dan kawalan, meriam 57mm dan sistem pertahanan udara.

## Kapal-kapal dalam kelas

## Rujukan

## Pautan luar
* Daesun Shipbuilding & Engineering Co.
* KAPAL PERANG JENIS LPD KRI MAKASSAR-590 TIBA DI SURABAYA
* PAL launches mily LPD ship
Mengenlehreuhr

**Mengenlehreuhr** ("Jam Teori Set") atau **Berlin-Uhr** ("Jam Berlin") ialah jam awam terulung di dunia yang memaparkan waktu secara corak cahaya berwarna-warni, dan oleh yang demikian disertakan dalam Guinness Book of Records sebaik sahaja dipasang pada 17 Jun 1975. Mengenlehreuhr bersaiz penuh asli direka cipta oleh Dieter Binninger atas penugasan Senat Berlin, mula-mula dipasang di Kurfürstendamm di sudut jalan Uhlandstraße. Setelah dilupuskan oleh Senat pada tahun 1995, jam ini dipasang semula di tempatnya sekarang di Budapester Straße di hadapan wisma Europa-Center.

## Pembacaan

Mengenlehreuhr yang diwar-warkan memaparkan masa dengan cara tersendiri berdasarkan "prinsip teori set" ini terdiri daripada susunan 24 lampu yang terbahagi kepada sebiji lampu bulat kuning berkelip-kelip sebagai penunjuk saat, dua baris atas sebagai penunjuk jam dan dua baris bawah sebagai penunjuk minit.

Jam ini dibaca dari baris atas sampai bawah. Baris teratas terdiri daripada empat lampu segiempat merah yang masing-masing menandakan lima jam penuh, diikuti baris kedua yang juga empat lampu segiempat merah yang masing-masing menandakan satu jam penuh, bersama-sama memaparkan nilai jam dalam format 24 jam. Baris ketiga terdiri daripada sebelas lampu kuning merah yang masing-masing menandakan lima minit penuh (yang merah juga menandakan berlalunya 15, 30 dan 45 minit dalam sejam), disusuli pula baris terbawah yang terdiri daripada empat lampu segiempat merah yang masing-masing menandakan satu minit penuh. Lampu bulat kuning di atas berkelip-kelip untuk menandakan saat berbilangan genap (apabila bernyala) atau ganjil (apabila malap).

Dijadikan gambar jam ini di atas rencana ini sebagai contoh, baris teratas ternyala dua biji lampu (lima jam darab dua, iaitu sepuluh jam), tetapi baris kedua tidak bernyala langsung, maka nilai jamnya adalah 10. Baris ketiga ternyala enam biji lampu (lima minit darab enam, iaitu tiga puluh minit), sementara baris terbawah hanya ternyala sebiji lampu. Oleh itu, gabungan nyalaan lampu-lampu tersebut memaparkan waktu 10.31 pagi.

## Pautan luar
*Eruopa Center - Set Theory Clock 
*Aqua Phoenix: Set Theory Clock
Joseph D. Kucan

**Joseph David Kucan  (Kučan - Srb-Croat "Kutchan")** (lahir 19 Mac 1965) adalah seorang pemaju permainan video, pengarah, pelakon, pengarang skrip, dan pengarah pemilihan pelakon untuk filem dan syarikat permainan dan wayang.

## Pautan luar
* 
*
Gurmit Singh

**Gurmit Singh Virk Chainchal Singh** (lahir 24 Mac 1965) ialah pelakon, pengacara dan pelawak Singapura. Merupakan bekas artis di bawah konglomerat media Singapura, MediaCorp, beliau terkenal melalui peranannya dalam siri sitkom popular Singapura, *[[Phua Chu Kang]]*, yang mana beliau memenangi Anugerah Televisyen Asia bagi kategori Persembahan Terbaik oleh Pelakon Lelaki sebanyak 5 kali berturut-turut, dari 1998 hingga 2001 dan 2003. Pada 2004 dan 2005, beliau memenangi hadiah Kepujian Tertinggi.

## Kehidupan awal
Dilahirkan pada 24 Mac 1965 kepada bapa berketurunan India Punjabi, Chainchal Singh Virk dan seorang ibu berketurunan kacukan Cina-Jepun, Gurmit dibesarkan sebagai Sikh, tetapi memeluk agama Kristian pada tahun 1985. Beliau belajar di Sekolah Menengah Outram sewaktu di sekolah menengah.

Gurmit berkahwin dengan Melissa Wong, seorang Cina Kantonis. Beliau mempunyai tiga orang anak, Gabrielle (Gabbi Wenyi Ayane Virk, lahir 1997), Elliot (lahir 2002) dan Mikaela (lahir 2013). Gurmit ialah alumni Kor Kadet Polis Negara, Singapura dan memegang pangkat Inspektor Kadet.

## Kerjaya
Gurmit membuat penampilan sulung dalam rancangan *Live on 5* pada tahun 1994, beliau kemudiannya menjadi pengacara dan pelakon utama sitkom *Gurmit’s World*. Musim kedua *Gurmit’s World*, di mana Gurmit memegang watak 'saudara' beliau dalam siri sketsa (tidak seperti musim pertama di mana beliau memainkan pelbagai jenis aksara kebanyakannya tidak berulang), menampilkan penampilan pertama watak yang bernama Phua Chu Kang. Susulan sitkom berdasarkan Singlish, *[[Phua Chu Kang|Phua Chu Kang Pte Ltd]]* pada tahun 1997 menjadikan Gurmit ikon popular pada tahun-tahun kebelakangan ini, bukan sahaja di Singapura, tetapi juga di negara-negara jiran (terutamanya budaya sama Malaysia). Faktor ini mendorong beliau untuk menjadi pengacara *[[Singapore Idol]]*. Pada tahun 2003, Gurmit juga memenangi 10 Teratas Artis Lelaki Paling Popular di Anugerah Bintang.

Pada tahun 2013, Gurmit telah dicalonkan untuk hadiah Pelakon Lelaki Terbaik pada Anugerah 1 Golden Wau yang bertujuan menggalakkan bahasa Cina filem Malaysia, kerana peranannya dalam *[[Phua Chu Kang The Movie]]* (2010). 

Pada Oktober 2014, muzium Madame Tussauds Singapura mengumumkan patung lilin Gurmit sebagai Phua Chu Kang.

Pada November 2014, Gurmit mengumumkan akan menamatkan kerjaya televisyen sepenuh masa di Mediacorp selepas genap 20 tahun. Gurmit berkongsi bahawa beliau merancang untuk menghabiskan lebih banyak masa bersama keluarga dan akan mengambil penglibatan artis secara lebih terpilih.

## Filemografi

### Filem

### Televisyen

### Aneka ragam

### Lain-lain

## Diskografi

### Album
* *Sing Singapore 2002 : One (We Are One)* (2002) duet bersama Tay Ping Hui
* *One Leg Kicking Original Soundtrack: 'Calling': "Into The House"* (2001)
* *"Moments" - album sulung Gurmit (2015)

===Kompilasi===
* *A Happy Journey Starts Like That!* (2009)
* *The PCK Sar-vivor Rap* (2003)
* *Love, No Boundaries: "Into the House"'' (2001) [album single]

## Rujukan

## Pautan luar
*
Crazy (lagu Simple Plan)

**"Crazy"** adalah single keempat dan terakhir daripada album kedua Simple Plan, Still Not Getting Any..... Video daripada lagu ini bermula dalam bentuk warna hitam dan putih. Apabila sampai akhirnya, ia perlahan-lahan berubah menjadi warna, melambangkan bahawa tidak kira betapa suramnya hidup ia tetap akan menjadi lebih baik.

## Muzik video
Video ini berkaitan dengan jenayah moral masyarakat. Video Ini mengandungi seorang wanita yang nampaknya ingin menjalani pembedahan plastik, seorang remaja perempuan gothic, seorang remaja wanita yang dapat dilihat kesan kecederaan diri, sekelompok orang dengan masalah obesiti, seorang tentera yang dijauhi dari masyarakat, seorang penagih dadah, lelaki dan perempuan yang di dalam temu janji, seorang anak yang berpenyakit kanser, dan seorang ibu Muslim yang memakai Hijab. Video bermula dalam hitam dan putih, tetapi kemudiaanya berubah menjadi warna untuk seluruh video.
Murad II

** Murad II Kodja** (Jun 1404, Amasya – 3 Februari, 1451, Edirne) (Turki Uthmaniyyah: مراد ثانى *Murād-ı <u>s</u>ānī*, Turki:*II. Murat*) adalah seorang Sultan dari Empayar Uthmaniyyah bermula pada tahun 1421 sehingga 1451 (kecuali satu tempoh bermula pada 1444 sehingga 1446).

Pemerintahan Murad II menandakan perang berpanjangan beliau melawan penduduk Kristian di Balkan dan emir Turki di Anatolia, satu konflik yang berlangsung selama 25 tahun. Beliau dibesarkan di Amasya, dan menaiki takhta selepas kematian bapa beliau Mehmed I. Ibu beliau adalah Valide Sultan Emine Hatun, anak perempuan kepada Suleyman Bey, pemerintah negeri Dulkadiroglu, merupakan isteri ketiga bapa beliau. Perkahwinan mereka merupakan ekoran persekutuan di antara Uthmaniyah dengan negara penampan ini.

## Rujukan

* Incorporates text from "History of Ottoman Turks" (1878)

## Pautan luar

*Encyclopædia Britannica
DBD

**DBD** boleh merujuk kepada:

* *Demokratische Bauernpartei Deutschlands*
* Defective by Design, initiatif bertentangan dengan DRM oleh Yayasan Perisian Bebas
Tughra

**Tughra** (; ) adalah sejenis monogram, mohor atau tandatangan khat seorang Sultan Uthmaniyyah yang dibubuh pada kesemua dokumen dan surat-menyurat rasmi istana atau kerajaan. Ia juga diukir pada cop mohor sultan dan dicop pada wang syiling yang dikeluarkan semasa pemerintahan. Lambang ini menggabungkan nama dan gelaran sultan terbabit.

Tughra telah direka semasa permulaan pemerintahan kesultanan Uthmaniyyah dan dilukis oleh ahli kaligrafi (khattat) istana atau *nişancı* pada dokumen bertulis. Tughra pertama dimiliki oleh Orhan I (1284-1359), pemerintah kedua dari Empayar Uthmaniyyah dan berevolusi sehingga mencapai bentuk klasik tughra Sultan Sulaiman al-Qanuni (1494-1566) dan berterusan hingga akhir empayar tersebut.

Tughra digunakan bagi tujuan yang sama seperti kartusy semasa zaman Mesir purba atau Cypher Diraja dari raja Britain. Setiap sultan Uthmaniyah memiliki tughra mereka sendiri.

## Ciri-ciri tughra
Tughra mempunyai bentuk khas, dua gelung di sebelah kiri, tiga garis menegak di tengah, tulisan bertumpuk di bahagian bawah dan dua lanjutan di sebelah kanan. Setiap elemen ini mempunyai makna yang spesifik, dan bersama-sama mereka membentuk bentuk khat yang dikenali sebagai tughra.

Nama sultan ditulis di bahagian bawah, disebut "**sere**"(Bahasa Arab: سَراة). Bahagian paling penting dalam tughra ini "sarat" dengan nama sultan dan pujian atau gelaran atau doa buat sultan.

Gelung di sebelah kiri tughra disebut "**baidha**'"(bahasa turki: beyze, bahasa Arab: بَيْضاء) yang bermaksud telur. Beberapa penafsiran reka bentuk tughra mengandaikan bahawa bentuk tersebut melambangkan dua buah laut yang berada di bawah taklukan sultan: gelung luar yang lebih besar yang melambangkan Laut Tengah dan bahagian dalam yang lebih kecil pula melambangkan Laut Hitam.

Garis menegak di bahagian atas tughra disebut "**tugh**" (bahasa turki: tuğ, bahasa Arab: طوغ), atau "tiang bendera". Ketiga-tiga garis menandakan kemerdekaan. Garis berbentuk S yang melintasi tuğ disebut "**zulfah**" (bahasa turki: zülfe, bahasa arab: زُلْفَة) dan mereka, bersama dengan puncak tuğ yang juga menghala ke kanan, menandakan bahawa angin bertiup dari timur ke barat.

Garis di sebelah kanan tughra disebut "**khanjar**"  (bahasa turki: hançer, bahasa arab: خَنْجَر), sejenis pisau belati arab, lambang kekuatan dan kekuatan sultan dan kerajaannya.

## Rujukan

## Pautan luar

*Ottoman Sultan Tughra
*
*  Andreas Birken, "The Tughra of Sultan Abdülaziz (1861-76)", ''Peshawar Stamp Society''
Ahmed I

**Ahmed I Bakhti** (Turki Uthmaniyyah: احمد اول *Aḥmed-i evvel*, ) (18 April, 1590 &nbsp;– 22 November, 1617) adalah seorang Sultan Empayar Uthmaniyyah bermula pada tahun 1603 sehingga kematian beliau pada 1617.

## Nota

## Pautan luar

[umur 27]
Halal & Loving It

**Halal & Loving It** adalah album studio sulung daripada kumpulan pop punk tempatan iaitu One Buck Short.

## Senarai Runut
Janissari

**Janissari** (berasal dari perkataan Turki Uthmaniyyah **يڭيچرى** *Yeniçeri* bermaksud "tentera baru") terdiri dari unit-unit infantri yang membentuk pasukan pengawal peribadi bagi keluarga dan sultan Uthmaniyyah. Pasukan ini dibentuk oleh Sultan Murad I pada tahun 1383 yang terdiri dari kanak-kanak lelaki Kristian yang dilevi melalui sistem devşirme dari negara-negara jajahan takluk empayar Uthmaniyah pada kurun ke-14 Janissari dibubarkan oleh Sultan Mahmud II pada tahun 1826 ekoran Kemalangan Penuh Bermakna di mana lebih 6,000 orang telah dihukum mati.

## Kekuatan kor

## Nota dan sumber
### Nota

### Sumber

* Agoston, Gabor. *Barut, Top ve Tüfek Osmanlı İmparatorluğu'nun Asker Gücü ve Silah Sanayisi*, ISBN 975-6051-41-8.
* Goodwin, Godfrey (2001). *The Janissaries*. UK: Saqi Books. ISBN 978-0-86356-055-2
* Goodwin, Jason (1998). *Lords of the Horizons: A History of the Ottoman Empire*. New York: H. Holt ISBN 0-8050-4081-1
* Jelavich, Barbara (1983). *History of the Balkans, 18th and 19th Centuries*. New York: Cambridge University Press. ISBN 0-521-27458-3
* Kinross, Patrick (1977). *The Ottoman Centuries: The Rise and Fall of the Turkish Empire* London: Perennial. ISBN 978-0-688-08093-8
* Nicolle, David (1995). *The Janissaries*. London: Osprey Publishing. ISBN 978-1-85532-413-8
* Shaw, Stanford J. (1976). *History of the Ottoman Empire and Modern Turkey* (Vol. I). New York: Cambridge University Press. ISBN 978-0-521-29163-7
* Shaw, Stanford J. & Shaw, Ezel Kural (1977). *History of the Ottoman Empire and Modern Turkey* (Vol. II). New York: Cambridge University Press. ISBN 978-0-521-29166-8
* Uzunçarşılı, İsmail (1988). *Osmanlı Devleti Teşkilatından Kapıkulu Ocakları: Acemi Ocağı ve Yeniçeri Ocağı*. Ankara: Türk Tarih Kurumu. ISBN 975-16-0056-1
* 

## Pautan luar

* History of the Janissary Music 
* Janissary section on German-language website about Ottomman empire (not yet exploited)
Pengawal peribadi

**Pengawal peribadi** (atau **pegawai perlindungan rapat**) adalah sejenis pengawal keselamatan atau agen kerajaan yang melidungi seseorang individu yang terkenal, kaya, berpengaruh, atau dari segi politik merupakan tokoh penting seperti Yang di-Pertuan Agong,Perdana Menteri Malaysia,Sultan,Kerabat Diraja dan lain-lain daripada serangan, penculikan, pembunuhan, pengintipan, kehilangan maklumat rahsia, serangan pengganas atau ancaman-ancaman lain yang boleh menggugat keselamatan kliennya.

Tokoh-tokoh awam yang penting seperti ketua-ketua negara,VVIP, atau gabenor dilindungi oleh beberapa orang pengawal peribadi atau satu pasukan pengawal peribadi dari agensi, pasukan keselamatan atau pasukan polis (contohnya di Amerika Syarikat, Perkhidmatan Rahsia Amerika Syarikat atau Perkhidmatan Keselamatan Diplomatik Jabatan Negara Amerika Syarikat). Di dalam negara di mana ketua negara adalah pemimpin tentera atau diktator, ketua pengawal peribadi juga mungkin sebahagian dari unit tentera elit khas atau Polis Khas. 

Tokoh awam yang kurang penting atau mereka yang memiliki profil kurang berisiko, mungkin akan ditemani oleh seorang pengawal peribadi yang juga bertugas sebagai pemandu. Mereka akan diiringi dalam bentuk kumpulan, persendirian(seorang atau lebih daripada seorang). Sejumlah selebriti berprofil tinggi dan ketua pegawai eksekutif juga menggunakan khidmat pengawal peribadi. Mereka akan menggunakan perkhidmatan ini apabila berada di luar atau di dalam negara.

## Rujukan
Osman II

**Sultan Osman II atau Othman II (biasanya dikenali dengan Genç Osman – bermakna Osman si Muda – dalam [[bahasa Turki|Turki]]) ([[bahasa Turki Uthmaniyyah|Turki Uthmaniyyah]] عثمان ثانى ''‘O<u>s</u>mān-i <u>s</u>ānī'') <span dir="ltr">(3 November, 1604 – 20 Mei, 1622)</span> adalah seorang [[Sultan]] dari [[Empayar Uthmaniyyah]] bermula pada tahun 1618 sehingga kematian beliau pada 20 Mei 1622. Beliau mengahwini Aisha, lahir pada tahun 1607, tanpa mendapat seorang cahayamata.**

## Nota


## Pautan luar
Mustafa I

**Mustafa I Deli** (lahir 1591/1592 di Istana Manisa  – meninggal 20 Januari, 1639 di Istana Topkapi, Istanbul) (), anak lelaki kepada Mehmed III, adalah seorang Sultan dari Empayar Uthmaniyyah bermula pada 1617 sehingga 1618 dan bermula 1622 sehingga 1623. Ibu beliau adalah Valide Sultan Halime Sultan, seorang etnik Greek yang asalnya bernama Helena.

Adik kepada Ahmed I (1603–17), yang meninggal dunia disebabkan penyakit tifus pada usia muda, Mustafa I dilaporkan mengalami kecacatan mental atau sekurang-kurangnya neurotic dan menjadi tidak lebih sebagai alat klik istana di Istana Topkapı. Semasa pemerintahan abang beliau, beliau telah dikurung di dalam bilik beliau di mana ia dikenali sebagai penjara maya, sebuah sistem yang dipanggil Kafes, selama 14 tahun. 

Pada tahun 1618, selepas tempoh pemerintahan singkat, beliau telah diturunkan dari takhta bagi memberi laluan kepada anak saudara lelaki beliau yang lebih muda Osman II (1618–22) dan dihantar kembali ke Kafes. Konflik di antara Janissari dan Osman II membawa beliau kepada peluang kedua. Selepas pembunuhan Osman II pada tahun 1622 oleh Janisari, beliau ditabalkan semula ke takhta dan memegangnya selama satu tahun. Beliau menghukum semua yang terlibat dalam pemberontakan menentang Osman II dan  percaya bahawa Osman II masih hidup. Beliau dilihat mencari Osman II di seluruh kawasan istana, mengetuk pintu dan merayu agar anak saudara beliau melepaskan beliau daripada beban tanggungjawab. Ketidakupayaan beliau untuk memimpin menyebabkan beliau diturunkan takhta dan dikurung oleh adik lelaki tiri Osman II, Murad IV (1623–40). Beliau meninggal dunia 16 tahun kemudian.
Murad IV

**Murad IV Ghazi** (Turki Uthmaniyyah: مراد رابع *Murād-i rābi‘*) (26/27 Julai, 1612 – 9 Februari, 1640) adalah seorang Sultan dari Empayar Uthmaniyyah bermula pada tahun 1623 sehingga 1640. Beliau dikenali kerana mengembalikan semula kekuasaan negara dan kaedah pembunuhan beliau yang kejam. Murad IV telah dilahirkan di Istanbul, dan merupakan anak lelaki kepada Sultan Ahmed I (1603–17) dan berketurunan dari etnik Greek Valide Sultan Kadinefendi Kösem Sultan (juga dikenali sebagai Mahpeyker), asalnya bernama Anastasia. Beliau berkuasa ekoran satu konspirasi istana pada tahun 1623, dengan mengantikan ayah saudara beliau Mustafa I (1617–18, 1622–23). Beliau hanya berumur 11 tahun apabila menaiki takhta. Murad IV mengahwini Aisha, tanpa mendapat cahayamata.

## Nota

## Pautan luar
Ibrahim I

**Ibrahim I** () November 5, 1615 – Ogos 12/18, 1648) adalah seorang Sultan dari Empayar Uthmaniyyah bermula pada tahun 1640 sehingga 1648. Beliau telah dilahirkan di Istanbul dan merupakan anak lelaki kepada Ahmed I yang dilahirkan oleh Valide Sultan Kadinefendi Kösem Sultan, seorang etnik Greek yang asalnya bernama Anastasia. Secara tidak rasminya, beliau dikenali dengan nama **Ibrahim si Gila** (Turki: *Deli İbrahim*) di sebabkan keadaan mental beliau.

## Rujukan

* *The World's Most Infamous Crimes and Criminals*. New York: Gallery Books, 1987. ISBN 0-8317-9677-4

## Pautan luar
Griffin

***Griffin***, ***Griffon***, atau ***Gryphon*** (Greek: γρύφων, *grýphōn*, atau γρύπων, *grýpōn*) ialah makhluk legenda dengan badan seekor singa dan kepala serta sepasang sayap berupa helang. Griffin dilambangkan sebagai ketua, pemerintah atau raja disebabkan ciri-ciri fizikalnya yang terdiri daripada singa dan helang. Secara tradisionalnya, singa dianggap raja kepada binatang rimba manakala helang ialah raja kepada burung. Hasil gabungan ini, grifin telah difikirkan layak menjadi makhluk berkuasa dan hebat yang utama. Griffin biasanya diketahui menjaga harta karun dan mampu menilai harta milikan seseorang yang berharga. Mengikut beberapa tradisi mengatakan bahawa hanya griffin betina sahaja yang mempunyai kepak. Beberapa penulis juga menghuraikan ekor griffin seperti ular dan mempunyai telinga iaitu telinga singa. 

Griffin dipercayai dengan kemampuannya untuk terbang dengan kelajuan yang tidak terbatas. Griffin juga berkebolehan untuk menjulang tinggi di langit dan mampu melihat dengan tajam umpama helang. Juga dikatakan, sekali seseorang itu berjumpa dengan griffin dengan tujuan yang tidak baik, pasti tidak akan dapat lari dengan tipu muslihatnya.

## Rujukan
Adam (album Adam)

**Adam** adalah merupakan album studio rakaman pertama Adam selepas keluar daripada Akademi Fantasia 2 yang diterbitkan pada 2005 dibawah syarikat rakaman KRU Music.

## Senarai runut
 

## Rujukan
Adam 2 (album Adam)

**Adam 2** adalah merupakan album studio kedua hasil karya penyanyi Adam yang diterbitkan pada 2007.

## Senarai runut

## Rujukan
A Thousand Suns

***A Thousand Suns*** ("Seribu Suria" - lihat rakaman) merupakan album studio keempat oleh kugiran rock Amerika Syarikat Linkin Park. Ia dijadualkan untuk dilancarkan pada 10 September 2010 oleh Warner Bros. Records. Album ini diterbitkan bersama oleh vokalis Linkin Park Mike Shinoda dan Rick Rubin, yang sebelum ini bekerjasama bagi menerbitkan album *[[Minutes to Midnight]]* (2007). Single pertama bagi album ini, "The Catalyst", dilancarkan pada 2 Ogos 2010.

## Proses penulisan dan rakaman
Mike Shinoda, Phoenix dan Joe Hahn mula bekerja dengan dua idea lagu baru di rumah Hahn, seterusnya proses rakaman di studio bermula kemudian. Linkin Park mahukan album ini sebagai album konsep. Pada November 2008 Chester Bennington menyatakan bahawa ia "berbunyi sedikit menggentarkan saya, jadi, saya fikir tahap keyakinan saya akan menurun, tetapi setelah dipersembahkan oleh kawan kami, kami sukakan idea ini. Ia merupakan idea yang memberi inspirasi, dan ia adalah sesuatu yang kami boleh kaitkan banyak perkara yang kami ingin tulis." Dia menambah bahawa kumpulan tersebut merancang untuk memulakan rakaman pada Disember selama enam minggu. Asalnya album tersebut sepatutnya dikeluarkan pada pertengahan 2009, tetapi pada lewat Mac pula Shinoda menulis di dalam blognya dengan menyatakan "Kami berharap album Dead by Sunrise Chester akan keluar pada musim luruh ini, dan seterusnya album baru Linkin Park awal tahun depan."

Semasa temu ramah dengan Rolling Stone pada Mei 2009, Mike Shinoda mendedahkan bahawa kumpulan tersebut sedang dalam proses menulis dan merakam bahan untuk album ini. Album tersebut sepatutnya dijadualkan keluar pada awal 2010, tetapi Shinoda sangat mementingkan "kualiti nada" dan menyatakan bahawa "kalau kami perlu berundur setapak ke belakang bagi memastikan segalanya bermutu tinggi mengikut standard kami, kami akan lakukannya." Shinoda juga menyatakan bahawa, jika dibandingkan dengan *[[Minutes to Midnight]]*, album baharu ini akan mempunyai "aliran konsistensi" yang lebih besar serta lebih eksperintal dan "diharapkan lebih terkini". Album ini turut menampilkan sampel petikan ucapan terkenal oleh beberapa ahli politik tersohor Amerika Syarikat. Album ini mendapat namanya daripada gambaran letupan benderang disaksikan J. Robert Oppenheimer semasa menjalankan ujian senjata nuklear yang dibandingkan dengan petikan kitab Bhagavad Gita bermaksud "jikalau sinaran seribu suria menerang sekaligus di langit, sinaran itulah yang sama menyerlahnya dari yang maha atma..."

## Senarai runut

## Sejarah pelancaran

## Rujukan

## Pautan luar
* Laman web rasmi Linkin Park
Asam kandis

**Asam kandis** (, *Garcinia xanthochymus*) adalah pokok hijau abadi berukuran maksimum 15 m yang berasal dari India. Ia masih sekeluarga dengan buah manggis serta asam gelugur.

Silaranya berbentuk seperti piramid, dengan batang utama tegak dan cabang-cabang tumbuh mendatar, seperti pohon manggis. Daunnya lanset memanjang, sempit, panjang 12-24 cm. Buahnya agak membulat, meruncing, dengan diameter mencapai 9 cm, berwarna jingga pucat atau kuning pekat. Tumbuhan ini suka pada keadaan persekitaran yang lembab. Pembungaan biasanya setelah masa kering yang cukup panjang (minimum tiga bulan) dan boleh berbunga dua kali setahun.

Asam kandis dimanfaatkan buahnya. Rasanya masam dan dijadikan perencah dapur, selai, campuran kari, serta dibuat acar. Asam kandis banyak dipakai dalam masakan yang berasal dari Sumatera. Asam kandis serta asam gelugur dapat diganti dengan kokum, perencah yang dihasilkan dari tumbuhan sekerabat (*G. indica*). Pemanfaatan lain adalah sebagai sumber bahan pewarna.

Sinonimnya *G. tinctoria*, *Xanthochymus pictorius*.

## Rujukan
* Data FAO 
* Gambar

## Pautan luar
* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
The Stoning of Soraya M.

***The Stoning of Soraya M.***  () adalah sebuah filem drama Amerika 2008 digunakan dari buku 1990 wartawan Iran-Perancis Freidoune Sahebjam *La Femme Lapidée*, berasaskan cerita yang benar. Filem ini diarah oleh Cyrus Nowrasteh dan dibintangi oleh calon Anugerah Akademi Shohreh Aghdashloo, dan juga James Caviezel dan Mozhan Marnò sebagai Soraya Manutchehri. *Stoning* telah mendapatkan perdana dunianya di Toronto International Film Festival, di mana ia adalah runner-up untuk Audience Choice Award. Ia juga runner-up kedua untuk  Cadillac People's Choice Award. Buku ini telah dilarang di Iran oleh kerana atitud kritikal ditanggapnya terhadap sistem legal Iran.

## Jalan cerita
terdampar di sebuah kampung terpencil Iran, Sahebjam dicapai oleh Zahra, seorang wanita dengan suatu cerita mayikat untuk mencerita tentang anak buahnya, Soraya, dan akibat bertumpah darah kematiannya hari sebelumnya. Ceritanya cuba untuk mendedahkan ketidakperikemanusiaan Syariat Islam. Harapan terakhir dan satu-satunya untuk keadilan terletak di tangan wartawan, yang harus melarikan diri dengan cerita - dan hidupnya - supaya dapat berkomunikasikan kenagasan itu kepada dunia.

## Buku
Buku jualan terbaik antarabangsa menerangkan cerita sebenarnya salah seorang dari mangsa rejam dalam Iran moden. Suami Soraya Manutchehri Ghorban-Ali adalah seorang yang bercita-cita tinggi, tertiarap dengan keberangan dengan suatu nafsu pada kuasa. Dia hendak mencari jalan untuk mengahwini seorang perempuan berusia 14 tahun tetapi tidak mahu menyokong dua keluarga atau memulangkan mas kahwin Soraya. Apabila Soraya bermula memasak untuk suami seorang janda kawan, Manutchehri mendapatkan alasannya: bersubahat dengan pihak berkuasa kampung, dia menuduh isterinya berzina. Soraya ditarik, digali dan tanam sampai ke pinggangnya, dan kemudian direjam. 

#### Pengarang
Anak lelaki bekas duta Iran, wartawan Perancis-Iran dan wartawan perang Freidoune Sahebjam telah juga melaporkan jenayah kerajaan Iran terhadap masyarakat Bahá'í di Iran. Dia mengembara di sepanjang Iran, apabila dia tiba di kampung Soraya, di mana dia mempelajari tentang Soraya dan nasib kejam dari makciknya.

## Lakonan
* Mozhan Marnò sebagai Soraya M.
* Shohreh Aghdashloo sebagai Zahra
* James Caviezel sebagai Freidoune Sahebjam

## Box office
*The Stoning of Soraya M.* dibuka pada #32 di box office AS di 27 teater, mendapatkan gaji pokok $115,053 pada hujung minggu pembukaan. Pada Ogos 30, gaji pokok dalam negerinya adalah $636,246.

## Akolad

## Lihat juga
* Hak asasi manusia dalam Republik Islam Iran
* Keganasan terhadap wanita
* Filem 2008
* Pawagam Amerika Syarikat
* Rejam

## Rujukan


## Pautan luar
* Tapak rasmi
* 
* 
* 
* Behind the Scenes of "The Stoning of Soraya M." with Producer Stephen McEveety
* Actor James Caviezel on "The Stoning of Soraya M."
* Hot Air review of "Stoning" 9/12/2008
* DC Examiner Review of "''Stoning''" 
* Toronto Film Festival Interview with "''Stoning''" Director Cyrus Nowrasteh
* Reporter Review
* Soraya M, Stoned to Death 5/13/2009
*Stoning to Death:  A Violation of the Qur'an
Suleiman II

**Suleiman II** (April 15, 1642 – Jun 22/23 1691) (Turki Uthmaniyyah: سليمان ثانى *Süleymān-i <u>s</u>ānī*) adalah seorang Sultan dari Empayar Uthmaniyyah bermula pada tahun 1687 sehingga 1691. Merupakan adik lelaki kepada Mehmed IV (1648&ndash;87), Suleiman II telah dilahirkan di Istana Topkapi di Istanbul dan menghabiskan kebanyakan masa beliau di dalam *[[kafes]]* (kandang), sejebis penjara mewah untuk seseorang berdarah putera di dalam Istana Topkapı (ia direka bagi memastikan tiada sesiapa dapat menguruskan sebuah pemberontakan). Ibu beliau adalah Saliha Dilâşub Sultan, seeorang Valide Sultan dari keturunan Serbia.

[umur 49]
Ahmed III

**Ahmed III** (Turki Uthmaniyyah: احمد ثالث *Aḥmed-i <u>s</u>āli<u>s</u>*) (30/31 Disember, 1673 – 1 Julai, 1736) adalah seorang Sultan dari Empayar Uthmaniyyah dan amak lelaki kepada Sultan Mehmed IV (1648–87). Ibu beliau adalah Valide Sultan Emetullah Rabia Gülnûş Sultan, asalnya bernama Evmania Voria, yang merupakan seorang etnik Crete. Beliau telah dilahirkan di Hajioglupazari, Dobruja. Ahmed III menaiki takhta pada tahun 1703 selepas abang beliau, Mustafa II (1695–1703) menyerahkan takhta. Nevşehirli Damat İbrahim Pasha dan anak perempuan beliau, Puteri Hatice (isteri bagi bekas) mentadbir kerajaan bermula pada tahun 1718 sehingga 1730, satu zaman yang dikenali sebagai *[[Era Tulip dalam Empayar Uthmaniyyah|Era Tulip]]*.

## Rujukan
* This article incorporates text from the *History of Ottoman Turks* (1878)
* 

## Nota

## Pautan luar

[umur 62]
Mahmud I

**Mahmud I** (), dipanggil **si Bongkok** (2 Ogos, 1696 13 Disember, 1754) adalah seorang Sultan dari Empayar Uthmaniyyah bermula pada tahun 1730 sehingga 1754. Beliau telah dilahirkan di Istana Edirne dan merupakan anak lelaki kepada Mustafa II (1695–1703). Ibu beliau adalah Valide Sultan Saliha Sabkati. Mahmud I merupakan abang kepada Osman III (1754–57).

Mahmud I menyerahkan pentadbiran kerajaan kepada para wizurai beliau dan banyak menghabiskan masa mengarang sajak. Mahmud I meninggal dunia di Istana Topkapi, Constantinople. Beliau mengahwini Haja 'Ali-Janab tetapi tidak mendapat anak.

## Nota


## Rujukan
* Incorporates text from *History of Ottoman Turks* (1878)

[umur 58]
Hari Tasyrik

**Hari-hari Tasyrik** dalam istilah Islam adalah merujuk kepada Hari Raya Aidiladha (jatuh pada hari ke-10) serta hari ke-11, 12 dan 13 bulan Zulhijjah mengikut kalender Islam Hijrah. Pada hari-hari tersebut, umat Islam yang sedang melakukan ibadah Haji akan menyempurnakan amalan-amalan berkenaan dengan melakukan ibadah melontar di ketiga-tiga Jamrah; iaitu Jamratul Ula, Jamratul Wusta dan Jamratul Aqabah. Ibadah melontar jamrah ini dilaksanakan bersempena mengingati peristiwa Nabi Ibrahim dan Nabi Ismail yang melontarkan anak batu kepada syaitan apabila ia menjelma bagi mengganggu konsentrasi kedua-dua Nabi besar itu untuk melakukan ibadah korban sebagaimana yang diperintahkan oleh Allah.

Umat Islam boleh melakukan ibadah korban sehingga sebelumnya masuk waktu Maghrib 13 Zulhijjah. Begitu juga amalan bertakbir, juga disunatkan sehingga sebelum masuk waktu Maghrib hari tersebut.

Takbir raya tidak semestinya dilaungkan di masjid sahaja mahupun selepas setiap waktu solat. Umat Islam digalakkan melaungkan lafaz takbir ini (pada masa-masa yang disunatkan/dibenarkan) di mana-mana sahaja. Di dalam kenderaan, waktu sedang memandu, di dalam rumah, waktu sedang menguruskan hal-hal kerja, bersantai, di jalanan ketika waktu pergi ke masjid atau surau dan di mana-mana sahaja mereka berada dan teringat hendak bertakbir. Mereka tidak perlu menunggu sampai di surau dan selepas solat baru hendak bertakbir.

## Haram berpuasa
Pada hari-hari Tasyrik, umat Islam (Muslim) sama sekali diharamkan untuk melakukan ibadat puasa, ini kerana Hari Tasyrik juga membawa maksud "Hari Makan Minum".  

Hadis Muhammad yang bermaksud:
Dari Nubaisyah al-Hudzali RA katanya: ”Rasulullah  bersabda: ”Hari-hari Tasyrik (10,11,12 dan 13 Zulhijjah) adalah hari-hari makan minum.”

(Hadis Riwayat Imam Muslim)

## Sumber
* Jabatan Kemajuan Islam Malaysia (JAKIM), Jabatan Perdana Menteri Malaysia.
* Puasa Sunat Hari Arafah - IslamGrid, Jakim
Mustafa III

**Mustafa III** (Turki Uthmaniyyah: مصطفى ثالث *Muṣṭafā-yi <u>s</u>āli<u>s</u>*) (18/28 Januari, 1717 – 21 Januari, 1774) adalah Sultan bagi Empayar Uthmaniyyah bermula pada tahun 1757 sehingga 1774. Beliau adalah anak kepada Sultan Ahmed III (1703–30) dan mengantikan abang beliau Abdul Hamid I (1774–89). Beliau telah dilahirkan di Edirne. Ibu beliau adalah Amina Mihrimah Sultan.

Mustafa III merupakan seorang bertenaga dan mempunyai daya tanggapan yang tajam, Mustafa III cuba untuk memodenkan tentera darat dan kelengkapan dalam negeri bagi membawa empayar beliau setanding dengan Kuasa-kuasa Eropah.

Mustafa mengahwini Sultan Mihrişah (Mihr-i shah, yang berasal daripada Genoa), dan mempunyai dua orang anak lelaki: Selim (anak bersama Mihr-i shah) dan Mohammed. Beliau juga memiliki lima orang anak perempuan, antara mereka adalah Hatice Sultan. Mustafa meninggal dunia di Istana Topkapi, Istanbul.

## Pautan luar
* A more detailed profile of Mustafa III 

[umur 57]
Mustafa IV

**Mustafa IV** (Turki Uthmaniyyah: مصطفى رابع, rumi: *Muṣṭafā-yi rābi‘*) (8 September, 1779 – 15/16 November, 1808), merupakan anak lelaki kepada Abdülhamid I (1774–1789). Tempoh pemerintahan beliau sebagai Sultan Empayar Uthmaniyah adalah singkat iaitu bermula tahun 1807 sehingga 1808. Beliau telah dilahirkan di Istanbul. Ibu beliau adalah Valide Sultan Ayse Seniyeperver. Ibu beliau menjaga pendidikan beliau, tetapi Mustafa adalah seorang yang tamak, kejam dan gemar akan kehidupan mewah.

## Rujukan

http://www.uslanmam.com/turk-kulturu/651298-sultan-i-abdulhamid-turbesi-eminonu.html
Mehmed VI

**Mehmed VI Wahid ed-din** (Turki Uthmaniyyah: محمد سادس *Meḥmed-i sâdis*,  atau ) (14 Januari/2 Februari 1861 – 15/16 Mei 1926) adalah sultan ke-36 dan terakhir dari Empayar Uthmaniyyah, memerintah bermula pada 1918 sehingga 1922. Beliau merupakan adik kepada Mehmed V dan menaiki takhta sebagai anggota keluarga lelaki tertua dalam Kerabat Osman selepas pembunuhan anak lelaki kepada Abdülaziz, Yusuf Izzettin Efendi pada tahun 1916, pewaris takhta. Beliau menyandang Pedang Osman pada 4 Julai, 1918, selaku *[[padishah]]* ke-36. Bapa beliau adalah Sultan Abdülmecid I dan ibu beliau pula adalah Gülüstü, (1831 - Mei 1861), asalnya bernama Henriet, seorang Circassia.

Saudara lelaki Mehmed V, dia menjadi pewaris takhta pada tahun 1916, setelah pembunuhan anak lelaki Abdülaziz, Şehzade Yusuf Izzeddin, sebagai anggota lelaki tertua di Dinasti Uthmaniyyah. Mehmed VI naik takhta setelah kematian Mehmed V. Dia disatukan dengan Pedang Osman pada 4 Julai 1918 sebagai padishah yang ke tiga puluh enam. Bapanya ialah Sultan Abdulmejid I, dan ibunya ialah Gülüstü Hanım (1830–1865). Dia adalah seorang etnik Abkhaz, anak perempuan Putera Tahir Bey Chachba, yang pada asalnya bernama Fatma Chachba.

Mehmed mengundurkan diri ketika Kesultanan Uthmaniyah dihapuskan pada tahun 1922 dan Republik Turki sekular diciptakan, dengan Mustafa Kemal Atatürk sebagai presiden pertama.

## Nota

## Bacaan lanjut
* Fromkin, David, 1989. *A Peace to End All Peace: The Fall of the Ottoman Empire and the Creation of the Modern Middle East* ISBN 0-8050-0857-8

## Pautan luar

*
Bashar al-Assad

**Bashar Hafez al-Assad ** (, ** ; lahir: 11 September 1965) ialah Presiden Syria ke-19 kepada Republik Arab Syria, Setiausaha Wilayah Parti Ba'ath.

Beliau merupakan anak kepada Presiden Syria ke-18 Hafez al-Assad, suami kepada Asma Assad dan mempunyai 3 orang anak.
RV Discovery

**RV Discovery ** atau nama penuhnya *Research Vessel Discovery* adalah sebuah kapal penyelidikan milik Universiti Malaysia Terengganu. Ia direka untuk melakukan kerja-kerja penyelidikan saintifik di perairan Malaysia. Pembinaan kapal yang sepanjang 35 meter, seberat 300 tan dan berharga RM 13 juta dilakukan di Dermaga Kay Marine sejak bulan September 2008. Kapal ini mampu belayar sejauh 4,000 batu nautika.

RV Discovery akan dilengkapi dengan sistem peralatan terkini dan setanding dengan kapal penyelidikan lain. Universiti Malaysia Terengganu telah menerbitkan sebuah buku RV Discovery pada tahun 2013.

## Pautan luar
* Berita Arkib (12/09/2010) : Pelayaran Sulung RV Discovery Hujung Tahun Ini
* RV Discovery UMT belayar selepas tengkujuh.
Kuda Arab

**Kuda Arab** atau **Arabi** (  , DMG *ḥiṣān ʿarabī*) adalah sejenis baka kuda yang berasal dari Semenanjung Arab. Dengan bentuk kepala dan ekor tinggi yang ketara, kuda Arab merupakan sejenis baka kuda yang paling mudah dikenali di dunia. Ia juga merupakan baka kuda tertua, dengan bukti arkeologi yang menyerupai kuda Arab moden didapati sejak 4,500&nbsp;tahun yang lepas. Dalam sejarah, taburan kuda Arab merebak ke seluruh dunia melalui peperangan dan perdagangan, digunakan bagi membaiki baka dengan menambah kelajuan, kecantikkan. ketahanan dan tulang yang kuat. Pada hari ini, keturunan kuda Arab boleh didapati dalam hampir kesemua baka kuda lumba moden.

## Nota

## Rujukan

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Bacaan lanjut

* 

## Pautan luar

**Registries and related organizations**
*Arabian Horse Association (USA)
*Arabian Horse Breeders Alliance (USA)
*Arabian Horse Society of Australia
*Argentine Arabian Horse Association
*Weatherbys (UK) Maintainer of the General Stud Book
*World Arabian Horse Organisation

**Educational organizations and articles**
* Al Khamsa Organization
*CMK Arabians - historical articles 
*Frequently asked questions about Arabian horses 
* "History of the Australian Colonial Arabian" 
* "History of the Egyptian Arabian," The Pyramid Society 
*"Horse of the Desert Bedouin" 
* Korona Polish Arabian Breeders society
*Spanish Arabian Horse Society
*W.K.Kellogg Arabian Horse Library
Lethal Weapon 4

***Lethal Weapon 4*** ialah filem aksi polis rakan Amerika 1998 yang diarahkan dan diterbitkan oleh Richard Donner, dan dibintangi oleh Mel Gibson, Danny Glover, Joe Pesci, Rene Russo, Chris Rock, dan Jet Li (dalam filem sulung antarabangsanya). Ia adalah ansuran keempat dalam siri filem Lethal Weapon. Ia adalah filem terakhir dalam siri arahan Donner sebelum kematiannya, dan yang terbaru dikeluarkan secara teater.

Filem ini dikeluarkan pada 10 Julai 1998, oleh Warner Bros. Pictures. Filem ini menerima ulasan bercampur-campur daripada pengkritik dan memperoleh kutipan $285 juta di seluruh dunia, menjadi filem kesepuluh dengan kutipan tertinggi pada tahun 1998.

Sekuel bertajuk Lethal Finale sedang dibangunkan untuk perkhidmatan penstriman Max. Glover dan Gibson akan memainkan semula peranan mereka sebagai Riggs dan Murtaugh, dengan Gibson juga dalam perbincangan untuk mengarahkan.

## Dikeluarkan
Box office
Lethal Weapon 4 memulakan kerjaya di No. 1 di box office dengan $34.05 juta. Walaupun filem itu memperoleh kutipan $130 juta di A.S., ia tidak dianggap sebagai kejayaan kewangan yang lari daripada tiga filem sebelumnya.

Penggambaran bermula pada Januari 1998, hanya beberapa bulan sebelum tayangan filem, dengan anggaran pengeluaran dianggarkan $120–$150 juta (walaupun Warner Bros. mengekalkan kosnya kurang daripada $100 juta) dan tambahan $50 juta dibelanjakan untuk pemasaran dan pengedaran. Ini menjadikan filem keempat sebagai entri paling mahal dalam siri ini. Margin keuntungannya telah dijimatkan sebahagiannya disebabkan oleh gabungan jualan box office asing menjadikan filem itu mencatatkan kutipan kasar kira-kira $285 juta secara keseluruhan, menjadikan filem kedua dengan kutipan tertinggi dalam siri filem Lethal Weapon di belakang, Lethal Weapon 3 (1992). Namun, seperti pendahulunya, Lethal Weapon 4 adalah antara sepuluh filem terlaris pada tahun tayangannya.

## Pautan luar
* 
* 
* 
*